I slutningen af februar nåede nyheden om den [[Februarrevolutionen (Frankrig)|franske revolution]] til Helstaten og inspirerede en række revolutionære stemninger, der havde ulmet under overfladen. I Holsten blev det den nationalliberale venstrefløj med [[Theodor Olshausen]] i spidsen, der satte dagsordenen. Gruppen var styrket efter stænderforsamlingens valg af udvalgte mænd 13. marts. Utilfredsheden over det politiske tilhørsforhold til Danmark førte til oprettelsen af borgerforeninger og borgervæbninger, og i mange holstenske byer kørte den politiske debat i højeste gear. Udviklingen fik de konservatives leder [[Frederik Reventlou-Preetz]] til, i et forsøg på at kontrollere udviklingen, at indkalde de to hertugdømmers stænderforsamlinger til møde 18. marts.
[[Fil:Casino sal.jpg|thumb|left|Den store sal i Casino]]
Denne revolutionære stemning fik [[Orla Lehmann]] til, sammen med andre nationalliberale i København, at kræve valgret til alle, og på en række møder i [[Casino (teater)|Casino]] og [[Hippodromen]] 11. og 12. marts fik han også bønderne og håndværkerne med på dette program, der også indeholdte en bevarelse af ''"Danmark til [[Ejderen]]"''. Efter de to indledende møder indkaldte ledelsen af de nationalliberale til et stormøde i Casino den 22. marts.
Historie